CELEX: 32022D1045
Language: sl
Date: 2022-06-28 00:00:00
Title: Sklep Političnega in varnostnega odbora (SZVP) 2022/1045 z dne 28. junija 2022 o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2022)

30.6.2022   
               
               
                  SL
               
               
                  Uradni list Evropske unije
               
               
                  L 173/75
               
            
         SKLEP POLITIČNEGA IN VARNOSTNEGA ODBORA (SZVP) 2022/1045
         z dne 28. junija 2022
         o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Skupnega ukrepa Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1) in zlasti člena 10(1) Skupnega ukrepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Na podlagi člena 10(1) Skupnega ukrepa 2005/889/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih sklepov za izvajanje političnega nadzora in strateškega vodenja Misije pomoči Evropske unije za mejni prehod Rafa (EU BAM Rafah), vključno s sklepom o imenovanju vodje misije.
                  
               
                     (2)
                  
                  
                     PVO je 13. oktobra 2020 sprejel Sklep (SZVP) 2020/1548 (2), s katerim je bil Mihai-Florin BULGARIU imenovan za vodjo misije EU BAM Rafah za obdobje od 1. novembra 2020 do 30. junija 2021.
                  
               
                     (3)
                  
                  
                     Svet je 28. junija 2021 sprejel Sklep (SZVP) 2021/1065 (3) o podaljšanju mandata EU BAM Rafah do 30. junija 2022.
                  
               
                     (4)
                  
                  
                     PVO je 1. julija 2021 sprejel Sklep (SZVP) 2021/1127 (4) o podaljšanju mandata Mihaia-Florina BULGARIUJA kot vodje misije EUBAM Rafah od 1. julija 2021 do 30. junija 2022
                  
               
                     (5)
                  
                  
                     Svet je 27. junija 2022 sprejel sklep (SZVP) 2022/1017 (5) o podaljšanju mandata EU BAM Rafah do 30. junija 2023.
                  
               
                     (6)
                  
                  
                     Visoki predstavnik Unije za zunanje zadeve in varnostno politiko je predlagal, da se mandat Mihaia-Florina BULGARIUJA kot vodje misije EU BAM Rafah podaljša do 30. junija 2023 –
                  
               SPREJEL NASLEDNJI SKLEP:
         
            Člen 1
            Mandat Mihaia-Florina BULGARIUJA kot vodje misije EU BAM Rafah se podaljša za obdobje od 1. julija 2022 do 30. junija 2023.
         
         
            Člen 2
            Ta sklep začne veljati na dan sprejetja.
            Uporablja se od 1. julija 2022.
         
         
            V Bruslju, 28. junija 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 327, 14.12.2005, str. 28.
         
            (2)  Sklep Političnega in varnostnega odbora (SZVP) 2020/1548 z dne 13. oktobra 2020 o imenovanju vodje Misije pomoči Evropske unije za mejni prehod Rafa (EU BAM Rafah) (EU BAM Rafah/2/2020) (UL L 354, 26.10.2020, str. 5).
         
            (3)  Sklep Sveta (SZVP) 2021/1065 z dne 28. junija 2021 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 229, 29.6.2021, str. 11).
         
            (4)  Sklep Političnega in varnostnega odbora (SZVP) 2021/1127 z dne 1. julija 2021 o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2021) (UL L 244, 9.7.2021, str. 1).
         
            (5)  Sklep Sveta (SZVP) 2022/1017 z dne 27. junija 2022 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 170, 28.6.2022, str. 74).